Obecné zastupiteľstvo v Sihelnom v súlade s ustanoveniami zákona 369/1990 Zb. o Obecnom zriadení, v znení neskorších predpisov a zákona NR SR č. 138/1991 Z.z. o majetku obcí a v súlade s platnými zásadami hospodárenia s majetkom obce

vydáva

Návrh

VŠEOBECNE ZÁVAZNÉHO NARIADENIA

č. 2/2019

o cenách pozemkov a o spôsobe a podmienkach predaja a kúpy pozemkov Obcou Sihelné

Toto všeobecne záväzné nariadenie č. 2/2019 určuje spôsob a ceny predaja pozemkov v majetku Obce Sihelné, a spôsob a ceny kúpy pozemkov Obcou Sihelné.

Článok č. 1

1. Toto všeobecne záväzné nariadenie (ďalej len: „VZN“) upravuje
-	stanovenie cien pozemkov, spôsob a podmienky predaja pozemkov vo vlastníctve Obce Sihelné na iné fyzické alebo právnické osoby,
-	stanovenie cien pozemkov, spôsob a podmienky kúpy  pozemkov v  Obci Sihelné od iných fyzických alebo právnických osôb.

2. Obec Sihelné sa pri kúpe alebo predaji pozemkov riadi príslušnými ustanoveniami zákona 369/1990 Zb. o obecnom zriadení, v znení neskorších predpisov a zákona NR SR č. 138/1991 Z.z. o majetku obcí a platnými zásadami hospodárenia s majetkom obce.

3. S majetkom obce sú v súlade s platnými právnymi predpismi a tohto VZN oprávnení nakladať:
a)	obecné zastupiteľstvo (ďalej len: „OZ“),
b)	starosta obce.

                                                                   Článok č. 2
                                                                  Ceny pozemkov

1. Ceny pozemkov vo vlastníctve Obce Sihelné v prípade predaja iným fyzickým, alebo právnickým osobám
a) Cenu pozemkov v zastavanom území Obce Sihelné, alebo pozemkov určených na zastavanie, schváli obec uznesením OZ. Na prijatie uznesenia o cene stavebných pozemkov v jednotlivých lokalitách je potrebný súhlas trojpätinovej väčšiny všetkých poslancov.

b) Cena  pozemkov v zastavanom území Obce Sihelné a  zastavaných stavbou žiadateľa  je vo výške minimálne 3,32 €/m2 a najmenej za cenu vo výške všeobecnej hodnoty majetku, stanovenej podľa osobitného predpisu.

c) Cena pozemkov mimo zastavaného územia Obce Sihelné je vo výške minimálne 1,85 €/m2 a najmenej za cenu vo výške všeobecnej hodnoty majetku, stanovenej podľa osobitného predpisu.

d) V prípadoch hodných osobitného zreteľa má obecné zastupiteľstvo právo individuálne stanoviť kúpnu cenu za odpredaj pozemkov uvedených v článku I. ods. 1.                                     Individuálne stanovenie kúpnej ceny nesmie byť v rozpore s dobrými mravmi. Na prijatie uznesenia o odpredaji podľa podmienky osobitného zreteľa je potrebný súhlas trojpätinovej väčšiny všetkých poslancov. Cena pozemkov s rozlohou do 300 m² je vo výške 3,32 €/m²,                          nad 300 m² najmenej za cenu vo výške všeobecnej hodnoty majetku, stanovenej podľa osobitného predpisu.

2. Ceny pozemkov v  prípade kúpy od iných fyzických, alebo právnických osôb Obcou Sihelné

a) Cena pozemkov určených na zastavanie a vykupovaných za účelom vybudovania IBV, na výstavbu verejnoprospešných stavieb, stavieb určených na bývanie, ktorých investorom je obec, prevádzkových stavieb OcÚ je vo výške všeobecnej hodnoty majetku, stanovenej podľa osobitného predpisu.

Článok č. 3
Spôsob a podmienky  predaja a kúpy pozemkov

1. Kúpu  a  predaj  pozemkov  vo  vlastníctve  obce,  alebo  do  vlastníctva  obce  schvaľuje  Obecné zastupiteľstvo v Sihelnom osobitne v každom jednotlivom prípade.

2. Obecný úrad v Sihelnom (ďalej len: „OcÚ“) z vlastného podnetu alebo z podnetu tretích osôb predkladá návrh na predaj nehnuteľných vecí vo vlastníctve obce na schválenie obecnému zastupiteľstvu po predchádzajúcom prerokovaní v stavebnej komisii pri obecnom zastupiteľstve.

3. OcÚ zabezpečí nasledovné podklady k návrhu na predaj nehnuteľných vecí
a) doklad o vlastníctve nehnuteľnej veci (výpis z listu vlastníctva)
b) zdôvodnenie navrhovaného predaja a iné významné skutočnosti relevantne ovplyvňujúce rozhodovanie o predaji, popis nehnuteľnej veci prípadne fotodokumentáciu,
c) znalecký posudok, ak je to potrebné, prípadne ak o tom rozhodne OZ,
d) snímku z katastrálnej mapy, 
e) geometrický plán, ak ide o odpredaj časti pozemku.

4. Obec nie je povinná odpredať pozemok žiadateľovi. Obec neodpredá pozemok žiadateľovi, najmä pokiaľ je tento určený na výstavbu verejnoprospešných stavieb, stavieb určených na bývanie, ktorých investorom je obec, prevádzkových stavieb OcÚ a pozemky, na ktorých sa nachádzajú verejné komunikácie, verejné rozvody inžinierskych sietí, parky a verejná zeleň, prípadne z iných dôvodov.

Článok č. 4
Záverečné ustanovenia

1. Usporiadanie majetku obce sa môže uskutočniť i formou zámennej zmluvy s fyzickou alebo právnickou osobou. Zámena nehnuteľností sa po dohode zmluvných strán môže realizovať bez finančného vyrovnania alebo s finančným vyrovnaním. Pri oceňovaní zamieňaných nehnuteľností sa bude vychádzať rovnakou metodikou oceňovania.

2. Návrh na zámenu nehnuteľností predkladá po odbornom posúdení OcÚ na schválenie obecnému zastupiteľstvu po prerokovaní v príslušných komisiách obecného zastupiteľstva.

3. OcÚ ako podklad k návrhu na zámenu nehnuteľných vecí zabezpečí:
a) doklad o vlastníctve ku každej z nehnuteľných vecí, ktoré majú byť predmetom výmeny, (výpis z listu vlastníctva, potvrdenie o neknihovanom pozemku – výpis z pozemkovej knihy)
b) popis každej z nehnuteľných vecí prípadne fotodokumentáciu, ktoré majú byť predmetom výmeny,
c) znalecký posudok ku každej z nehnuteľných vecí, ktoré majú byť predmetom výmeny,
d) snímku každej z nehnuteľných vecí z katastrálnej mapy, ktoré majú byť predmetom výmeny,
e) geometrický plán ku každej z nehnuteľných vecí, ktoré majú byť predmetom výmeny, ak by išlo o zámenu častí pozemkov.

Článok č. 5
Záverečné ustanovenia.

1. Návrh VZN č. 2/2019 bol vyvesený dňa 2. 9. 2019 na úradnej tabuli obce a zvesený dňa ....
2. Tento návrh VZN č. 2/2019 bol schválený obecným zastupiteľstvom v Sihelnom dňa .... 2019 uznesením OZ č....
3. Týmto nariadením sa ruší bod 6. v nariadení o poplatkoch za služby poskytované obcou Sihelné uznesenie č. E/7 zo dňa 29. 1. 2016.  
4. Toto nariadenie nadobúda účinnosť 15-tym dňom od jeho vyvesenia, t.j. ..... 

                                                                                                                       Mgr. Ľubomír Piták
                                                                                                                     starosta obce